《和主司王起（一作和主司王仆射答华州周侍郎贺放榜作）》
唐代·丁棱

公心独立副天心，三辖春闱冠古今。兰署门生皆入室，

莲峰太守别知音。同升翰苑时名重，遍历朝端主意深。

新有受恩江海客，坐听朝夕继为霖。

作者简介：丁棱，字子威，生卒年月不详。会昌三年进士。是岁，王起再知贡举，卢肇、丁棱、姚鹄以李德裕荐依次放榜。